La Falla Mariano Benlliure- Séquia Tormos presenta el seu projecte solidari ADEMA+
2025-07-24

El casal de la Falla Mariano Benlliure- Séquia Tormos de Burjassot albergarà aquest divendres, 18 d’octubre a les 22.00 hores, la presentació del projecte solidari d’enguany de la Comissió burjassotera, ADEMA+. Un projecte en el qual es col·laborarà amb ADERES i, per segon any, amb AVAPACE, l’Associació Valenciana d’Ajuda a la Paràlisi Cerebral.

Durant l’acte, ADERES Burjassot es presentarà als assistents i informarà de la seua gran labor l’objectiu de la qual és el de millorar la qualitat de vida de les persones amb discapacitat intel·lectual i afavorir la seua inclusió social com a ciutadans de ple dret, a través de l’esport.

Per part seua, des d’AVAPACE, s’informarà de les inversions que han realitzat gràcies a les aportacions de la campanya solidària que la Falla va desenvolupar l’any passat.

A més, es donarà també detallat compte de tots els actes que es desenvoluparan enguany emmarcats en aquesta campanya solidària.